CELEX: 62011TN0290
Language: et
Date: 2011-06-07 00:00:00
Title: Kohtuasi T-290/11: 7. juunil 2011 esitatud hagi — Deutsche Bahn jt versus komisjon

13.8.2011   
            
            
               ET
            
            
               Euroopa Liidu Teataja
            
            
               C 238/22
            
         7. juunil 2011 esitatud hagi — Deutsche Bahn jt versus komisjon
   (Kohtuasi T-290/11)
   2011/C 238/41
   Kohtumenetluse keel: saksa
   
      Pooled
   
   
      Hagejad: Deutsche Bahn AG (Berliin, Saksamaa), DB Mobility Logistics AG (DB ML AG) (Berliin, Saksamaa), DB Netz AG (Frankfurt am Main, Saksamaa), Deutsche Umschlaggesellschaft Schiene-Straße mbH (DUSS) (Bodenheim, Saksamaa), DB Schenker Rail GmbH (Mainz, Saksamaa), DB Schenker Rail Deutschland AG (Mainz, Saksamaa) (esindajad: advokaadid W. Deselaers, J. S. Brückner ja O. Mross)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 30. märtsi 2011. aasta otsus kontrolli teostamise kohta, tehti teatavaks 31. märtsil 2011;
            
         
               —
            
            
               tühistada kõik meetmed, mis on võetud lähtuvalt kontrollidest, mida on teostatud selle õigusvastase otsuse alusel;
            
         
               —
            
            
               eelkõige kohustada komisjoni tagastama kõik selliste kontrollide käigus koostatud dokumendid, vastasel korral võib Euroopa Kohus komisjoni hilisema otsuse tühistada, ning
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagejad paluvad tühistada komisjoni 30. märtsi 2011. aasta otsus K(2011) 2365 (asjad COMP/39.678 ja COMP/39.731) kontrollida määruse (EÜ) nr 1/2003 (1) artikli 20 lõike 4 alusel Deutsche Bahn AG-d ning kõiki juriidilisi isikuid, keda ta otseselt või kaudselt kontrollib, seoses võimaliku konkurentsivastase tegevusega DB Gruppe äriühingute poolt infrastruktuuri haldamisel ja raudteega seotud teenuste osutamisel.
   Hagejad esitavad hagi põhjendamiseks viis väidet.
   
               1.
            
            
               Esimene väide: rikutud on põhiõigust valduse puutumatusele, kuna puudus eelnev kohtulik luba.
            
         
               2.
            
            
               Teine väide: rikutud on põhiõigust tõhusale õiguskaitsele, kuna otsust kontrolli teostamise kohta ei ole võimalik ei faktiliste ega õiguslike asjaolude osas eelnevat kohtulikult kontrollida.
            
         
               3.
            
            
               Kolmas väide: otsus kontrolli teostamise kohta on õigusvastane, kuna see tugineb teabele, mis komisjon sai rongide varustamiseks kasutatud elektrienergia hinnaalanduste süsteemi väga laialdase uurimise („fishing expedition”) käigus ja seega hagejate kaitseõigusi rikkudes.
            
         
               4.
            
            
               Neljas väide: rikutud on kaitseõigusi, kuna kontrolli objekt on kirjeldatud ebaproportsionaalselt laialt ja üldiselt.
            
         
               5.
            
            
               Viies väide: rikutud on proportsionaalsuse põhimõtet, kuna komisjonil ei ole pädevust kontrollimise objekti suhtes ja igal juhul oli tal võimalik saada asjaomast teavet pädevalt liiduametilt (Bundesnetzagentur) või hagejatelt tavalise teabenõude abil.
            
         
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).